JohanHeinsen/ENO huggingface dataset:
Aalborg Stiftstidende, 1839-07-29
Creditorerne i Stervboet efter Fritommermester Christen Christensen Mygdahl indkaldes herved, overeensstemmende med Placaten af 26de October 1792, til med 12 Ugers Varsel at anmelde og beviisliggjøre deres formeentlige Krav for undertegnede Skifteret. Skifteretten i Aalborg, den 22de Juli 1839. Wolfferdt. A. Mørch.
Aalborg Stiftstidende, 1839-07-29
Creditorerne i Stervboet efter Skræddermester Johan Frederik Ernst Breuers Enke, Mariane, født Bech, og forhen afdøde Mand, indkaldes herved, overeensstemmende med Placaten af 26de October 1792, til med 12 Ugers Varsel at anmelde og beviisliggjøre deres formeentlige Krav for undertegnede Skifteret. Skifteretten i Aalborg, den 22de Juli 1839. Wølfferdt. A. Mørch.
Aalborg Stiftstidende, 1839-07-29
Auction. Formedelst Forandring af Bopæl bliver afholdt Auction, Fredagen den 2den August, i Stedet Nr. 190, Litr. A, paa Algaden, over endeel forskjelligt Jndbo, nogle Bøger, endeel overcomplet Bogbinderværktøi, et stort Parti Syæsker, noget forskjelligt Papir m. m. Aalborg, den 27de Juli 1839. A. Mørch.
Aalborg Stiftstidende, 1839-07-29
Efter vedkommende Forligshavers Begjæring bliver det Skomagermester Willum Breum tilhørende Sted, Nr. 506 i Hjelmerstald, her i Byen stillet til Salg ved 3 Auctioner, der ere berammede til Afholdelse i selve Stedet saaledes: første Auction Fredagen den 9de August, Form. Kl. 10, anden Auction Fredagen den 16de August, Form. Kl. 11, tredie Auction Løverdagen den 24de August, Form. Kl. 10. De for Salget forfattede Conditioner samt øvrige Documenter henligge til Eftersyn hos Procurator Davidsen. Aalborg, den 26de Juli 1839. A. Mørch.
Aalborg Stiftstidende, 1839-07-29
Efter Reqvisition af Procurator Spreckelsen, paa vedkommende Forligs- og Udlægshavers Vegne, bliver Gaarden Ravnsholt, der har Hartkorn 6 Tønder, og er beliggende i Skjæve Sogn, Dronninglund Herred, med Bygninger, Jorder, Sæd, Avl og Afgrøde, stillet til Bortsalg ved 3 Auctioner, der afholdes paa den sælgende Gaard, Ravnsholt, nemlig: første Auction Mandagen den 19de August, anden Auction Mandagen den 2den Septbr. og tredie Auction Mandagen den 16de September, førstkommende, hver Dags Middag Klokken 12. Denne Bekjendtgjørelse tjener, ifølge Placaten af 22de April 1817, tillige til Efterretning for Pantecreditorer og andre Retshavere i Eiendommen. By- og Herredsfogedcontoiret i Sæby, den 24de Juli 1839. Heiberg. Auction over et Huus med Jordlod i Tranum. Torsdagen den 8de August førstkommende bliver, ved offentlig Auction, som afholdes hos Christen Kronborg i Tranum benævnte Dags Formiddag Kl. 10, opraabt til Salg et Undertegnede tilhørende, i bemeldte Tranum By, Øster-Han-Herred, Hjørring Amt, beliggende Huus med tilliggende Jorder, som sidst var fæstet til og beboet af Anders Nielsen Skrædder, der har afstaaet Huset og er fraflyttet Samme. Med Kjøbesummens Betaling gives, imod at antagelig Sikkerhed derfor stilles, Henstand til 11te Decbr. Termin indeværende Aar. Oxholm, den 25de Juli 1839. H. P. Nielsen.
Aalborg Stiftstidende, 1839-07-30
Aalborg Stiftstidende. og Adresse-Avis. Aar 1839. No 148. Tirsdagen den 30te Juli. Denne Avis, som udgives af Jens Chr. Borch & N. Ph. Seels Enke og redigeres af Bernhard Ree, udgaaer 5 Gange ugentlig og kan bestilles paa alle kongelige Postcontoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1839-07-30
Udlandet. England. Lord Russell har i Underhusets sidste Møde annonceret, at Regjeringen vil forestaae en Forøgelse af Landets Militairmagt med 5000 Md., som Følge af de nordlige Provindsers urolige Tilstand og at den tillige vil forelægge en Bill, som befuldmægtiger Magistraterne til at oprette en til Rolighedens Vedligeholdelse i Grevskaberne tilstrækkelig Constablermagt. - Charthisternes Bevægelser vedblive at vække Frygt for idelige Rolighedsforstyrrelser. Saaledes befinder sig nu ogsaa Staden Newcastle, ifølge de sidste Efterretninger derfra, i en foruroligende Gjærings-Tilstand. Alle Forretningerne vare standsede. Skarer af Uro sindede forsamlede sig uafladeligt og Arbeiderne forsynede sig med Vaaben for at være forberedte paa et Sammenstød med den udøvende Magt. Sunderland befinder sig i en lignende Tilstand og Beboerne af de omliggende Landsbyer have forenet sig med Jndbyggerne i de nævnte Stæder. Jfølge Newcastle-Chronicle skal Gjæringen være fremkaldt ved flere charthistiske Medlemmers Arrestation i Birmingham og Bedlington.
Aalborg Stiftstidende, 1839-07-30
Hannover. Endnu er intet Svar indløbet fra Kongen paa Magistratens 2de Petitioner om Ophævelsen af den Rumannske Suspension, men man veed, at Ministerraadet i flere Dage delibererer herover og Kongens Svar kan vel saaledes snart imødesees. Der circulerer nu det Rygte, som vinder i Tiltro, at man har villet formaae Ru mann til at træde tilbage, mod at erholde sit fulde Gehali Pension og sin Afsked i Naade, men at han, selv uagtet det sidste smigrende Tillæg, djærvt havde erklæret, at Jntet skulde bevæge ham til, frivilligt at adskille sig fra Hannovers Borgere. At Rumann's saavelsom den øvrige Magistrats Forhold vinder Borgernes næsten udeelte bifald, seer man ogsaa af den fremlagte Petition, hvori Borgerne erklære deres fuldkomne Tilfredshed med Magistratens Handlinger, og til hvilken der formelig valfartedes, saa at den, efter endnu ikke at have været fremlagt 2de Dage, allerede talte henved 1000 Underskrifter. Ogsaa fra de øvrige hannoveranske Stæder indløbe talrige Takadresser til Rumann.
Aalborg Stiftstidende, 1839-07-30
Fra Osnabrück venter man 150 Deputerede, som ville henvende sig til Kongen med en Petition; Lignende imødesees fra flere Steder i Kongeriget, i hvilke de sidste Begivenheder have fremkaldt en overordentlig Gjæring, der dog intersteds har havt noget Rolighedsbrud til Følge. Af Hs. Majestæts Handlinger i den sidste Tid erfarer man kun, at han ved General Düring har ladet overrække Politicontrolleur Duve i Anerkjendelse af hans Fortjenester, en Sølv Tobaksdaase, Nyeste, med Posten idag ankomne, Efterretninger.
Aalborg Stiftstidende, 1839-07-30
Den tyrkiske Flaades Nederlag stadfæster sig ikke, derimod har Kapudan Pascha virkelig med sin hele Flaade begivet sig til Rhodos for at forene sig med Ægypternes og, hvad der isærdeleshed ved det Passerede er af Mærkelighed, den franske Admiral har uhindret ladet ham passere, ja endog saluteret ham. Chøsrew Pascha havde for at formilde Kapudan, først afsendt en Kapidsch, Baschi til ham med den Erklæring, at samtlige Ministre, ikke nærede nogetsomhelst fjendtligt Sindelag mod ham, og havde endog ledsaget en egenhændig Skrivelse fra den unge Sultan, men Kapidschi Baschien kom for silde, thi Kapudan Pascha havde allerede i en egenhændig Skrivelse til Storveziren, Chosrew Pascha, tilkjendegivet denne sin Beslutning, med Tilføiende af, at han vægrede sig ved at modtage befalinger af sin Souverains Forgiftere og Mordere, at han i sin nye Herskers Jnteresse begav sig til Syrien og snart, til Afstraffelse af de nuværende Magthavere, vilde vise sig i Constantinopel. Efter en anden Beretning havde Admiral Lalande vel ikke forhindret Kapudan Pascha i at løbe ud, men forlangt af ham, at han skulde begive sig til Rhodos for derfra at communicere med Mehemed Ali. Denne Opfordring har Kapudan Pascha ogsaa adlydt og har taget hiin Retning, ledsaget af et fransk Krigskib. Man kan let tænke sig, hvilken Sensation Efterretningen og Kapudan Paschas Overgang til Ægypterne maa have vakt, da et saa betydeligt Frafald led kan drage flere efter sig og aldeles blotte Porten for Forsvar. Portens eneste Trøst er nu Hafiz Pascha, som ikke har villet følge Kapudans Exempel, men paa det Bestemteste har vægret sig ved at gaae over til Ægypterne. Til Kapudan Pascha har Divanet besluttet at afsende en ny Gesandt for at meddele ham de nøiagtigste Detalis om Sultanens Død og give ham Tilsikkringen om, at den har fundet Sted paa naturlig Maade, men derpaa opfordre ham til at vende tilbage til sin Pligt. Ligeledes skal Lord Ponsonby have sendt en Expresse til Capitain Walker for at opfordre ham til at forlade den tyrkiske Flaade, hvis Kapudan Pascha skulde gjøre sine forræderske Planer til Virkelighed. Desforuden er der afsendt en Gesandt til Alexandrien for at bringe Mehemed Ali Fredsforslag, som gaae ud paa: Anerkjendelse af den ægyptiske Regjerings Arvelighed i Mehemed Alis Familie mod at erlægge en aarlig Tribut og imod at Vicekongen rømmer Syrien. Stormagternes Gesandte skulle have paalagt deres Consuler i Alexandrien, af yderste Kræfter at medvirke til Fredens Afslutning. Tillige forsikkrer man, at den tyrkiske Afsending har Sultanens Fer man om Anerkjendelse af Arveligheden i den ægyptiske Regjering med sig i Lommen. Saa meget er vist, at man i den mellem Portens Ministre og de fremmede Gesandte i den Anledning afholdte Conferents besluttede at afsende det med Diamanter rigt smykkede Storkors af Nischar JftedarOrdenen, ledsaget af en Skrivelse, til Hs. Høihed Vicekongen af Ægypten. - Den unge Sultan er bestandigt indesluttet i sit Palai i det gamle Setail. Han tilsteder Jngen til Audients uden Chosrew Pascha's Omgivelser. Dette foranlediger mangehaande Rygter.
Aalborg Stiftstidende, 1839-07-30
Fra Alexandrien meldes endvidere, at Jmanen af Sang har aftraadt sit Land til Mehemed Ali, som derimod, paa den engelske Consuls presserende Forlangende, har opgivet Besættelsen af Bahrein Øerne i den persiske Havbugt.
Aalborg Stiftstidende, 1839-07-30
De sidste Efterretninger fra Orienten havde i Paris den 22de havt et Ministerconseil til Følge, hvis Resultat endnu ikke er bekiendt. Da Ministrene senere indfandt sig i Deputeretkammeret, bleve de strax omringede af Deputerede, der udspurgte dem, men sandsynligviis intet Andet erfarede, end hvad der indeholdtes i de telegraphiske Depescher Jmidlertid ville Nogle have hørt Handelsministeren sige, at Slaget mellem Tyrkerne og Ægypterne har været overordentlig blodigt, at det ikke havde varet 2, men 12 Timer og var endt med et saa totalt Nederlag paa Tyrkernes Side, at det maatte være en Umulighed for disse, at samle sig paany; hele den tyrkiske Leir skulde være indtagen og opbrændt af Seierherren o. s. v. Det varede længe, inden Kammeret igjen kom til Rolighed.
Aalborg Stiftstidende, 1839-07-30
Et spansk Krigskib skal ved Kysten af Valencia være geraadet i Kamp med et britisk Skib, som, beskyttet af en britisk Fregat, søgte at landsætte Contrabande til Carlisterne. J Egnen af Larraga og Solana, ved Grændsen, havde man hørt en velunderholdt Jld, dog vidste man intet Nøiagtigere om den formodede Træfning. – Jfølge Beretninger fra Barcelona af 14de de, skal det være lykket en stærk Division af Grev Espannas Corps, at afskjære Generalcapitain Valdes fra sin Hovedstad Barcelona. Carlisterne røve og plyndre lige indtil Barcelonas Porte.
Aalborg Stiftstidende, 1839-07-30
J Paris hedder det, at man i Anledning af Julifesten skal have ifinde at lade de Mai Anklagede, isærdeleshed Malon, tilflyde en Formildelse i Straffen. Et Rygte om, at Barbes ved Døden var afgaaet, har ikke stadfæstet sig. Julifestens Program er iøvrigt det samme iaar, som de foregaaende Aar, den første Dag en Sørgefest for de faldne Friheds Offre, den anden Dag Glædes-Festligheder og den tredie Dag Revue over Nationalgarden, som man søger at formaae til at møde saa talrigt som muligt. En anden til Julidagene berammet Høitid, nemlig Afsloringen af den udødelige Republicaner Armand Carrel's, af hans republikanske Ven, Billedhuggeren David forfærdigede, Buste, indeholdes naturligviis ikke i det ministerielle Program. J Nework er den nordamerikanske Republiks Aarsdag bleven feiret med stor Høitidelighed, der end mere forøgedes ved Præsidenten var Burens Nærværelse. Ved Ankomsten overrakte Communeraadet Præsidenten en Velkomst=Adresse. J sit Svar herpaa, hvori han meddeelte en Udsigt over de forenede Staters nuværende Stilling, udtalte han, med Hensyn til Grændsestridighederne med England og de amerikanske Borgeres Jndfald i Canada, den Overbeviisning, at hine hurtigt vilde blive jævnede og disse ikke atter gjentages. Festen er desværre ikke gaaet af uden Ulykkestilfælde. Blandt Andet sprang et Jernbane Locomotiv ved Stationen i Staden og dræbte og saarede flere Personer.
Aalborg Stiftstidende, 1839-07-30
Fædrelandet. Kjøbenhavn, den 27de Juli. J Eftermiddag besaae Deres Majestæter, Kongen og Dronningen, Thorvaldsens Marmor=Apostle i Frue Kirke. (Berl. Td.)
Aalborg Stiftstidende, 1839-07-30
Om den Frokost, som Staden Gothenborgs Jndvaanere den 20de d. M. gave de fremmede Naturforskere og Læger, hedder det i svenske Blade: Den legemlige Nydelse ved denne Fest var saaledes, som man ønskede den, men den aandige var over al Forestilling herlig. Da Champagnen begyndte at flyde, fremqvældede ogsaa alle Videts Kilder, og den meest forrige Veltalenhed slog hvert Øieblik sin electriske Gnist i de forhausede Tilhøreres Siæl. Maaskee bidrog Tilfredsheden over Mødets glædelige Resultat til den almindelige Oprømthed, men vist er det, at om der endog ikke havde været vundet Andet, vilde denne Stunds Nydelse tilstrækkeligt have opveiet de Besværligheder, hvormed Henreisen har været forbunden for største Deelen af de fremmede Naturforskere; thi en saadan "Snillets Valhallakamp, (som Prof. Schouw i Takkeskaalen udtrykte sig) kæmpes ikke hver Dag. Det Hele kan egentlig ikke beskrives; thi dertil havde maattet udfordres en kold, uinteresseret Tilhører, som ikke havde villet nyde, men kun med rolig Opmærksomhed følge de vingede Ord i deres ætheriske Flugt; og at ikke en eneste saadan Tilhører fandtes blandt de 111 Tilstedeværende kunne vi trygt gjøre Eed paa. – Den først udbragte Skaal var for H. M. Sverrigs og Norges Konge, for Heltekongen, for Videt paa Thronen; han, som nys har vakt Savn hos sit Folk, da han forlod det for at vende tilbage til det andet, der ventede ham med Længsel." Den derpaa følgende Skaal for Hs. M. Kongen af Danmark, "hæderværdig ved sin Alder og sine Dyder, og som den, der havde fremmet Mødet", blev tømt med overordentlig Enthusiasme. Blandt øvrige Skaaler, som findes meddeelte i Berl. T., udhæve vi den for de tilstedeværende Naturkyndige fra Nordens tre Riger og især for Kløverbladet Berzelius, Ørsted og Hansteen. "Folk af fælleds Stamme og som kun tale en haardere eller blødere Dialekt af samme Sprog bør ikke længere være fremmede for hinanden. Det første Skridt til Tilnærmelse i videnskabelig Henseende er gjort, og gjort under lykkelige Auspicier. Allerede Ynglingernes Fakkeltog over Sundets Jis saae vi med Glæde; men ved denne de modne Mænds Sammenkomst er et Frøkorn udsaaet, som vi haabe i Fremtiden vil opvoxe til en herlig Stamme, i hvis Krone Himlens Fugle, de evige Jdeer, bygge deres Reder og paa hvis Greene kommende Slægter langt oppe i Norden skulle plukke hesperiske Frugter." Saaledes lød de Ord, der ville møde en herlig Gienklang i Scandinaviens ved politiske Forhold adskilte, men ved aandigt Broderskab evigt forenede Riger. - De forsamlede Videnskabsmænd ere nu alle vendte tilbage til deres resp. Hjem.
Aalborg Stiftstidende, 1839-07-30
Vi have for omtalt, at en Forening havde dannet sig i Hovedstaden for at virke til Befordringen af danske Skrifters Læsning i den Deel af det Slesvigske, hvor det danske Sprog endnu er opretholdt. - Et Antal agtede Mænd, Slesvigere af Fødsel, have nu under 19de de, udstedt en Jndbydelse af følgende Jndhold: "For at den danske Literaturs mange herlige Frembringelser kunne i et større Omfang, end hidtil, blive tilgængelige for dens Venner i Slesvig, og den opvakte og tænkende Almuesmand sammesteds gives mere Leilighed til at forskaffe sig en gavnlig og behagelig dansk Læsning, indbyde undertegnede Slesvigere herved deres Landsmænd og Andre, der have Jnteresse for den danske Almues Oplysning og det danske Folkesprogs Uddannelse i vort Fødeland, til at stifte en Forening, hvis Virksomhed skal bestaae i, a) at begkunde og understøtte Læseselskaber, Almuebibliotheker og lignende Jndretninger i de forskjellige Egne af Slesvig; b) at uddeele gode danske Bøger, hvoriblandt ogsaa Bibler; c) at aabne den directeste og letteste Vei til at forskaffe vore Landsmænd saadanne danske Skrifter, som de maatte ønske. Vi tillade os at foreslaae det aarlige Bidrag til i det mindste en halv Specie, og modtage med Taknemmelighed hvad man af Jnteresse for Sagen vil yde meer, saavel i Penge som Bøger. Saasnart de udsendte Jndbydelser til Subscription ere komne tilbage, vil Foreningens Virksomhed strax træde i Kraft. – Efterat vi underhaanden havde henvendt os til vore Venner og Bekjendte i Slesvig, for at overtyde os om, at vort Forehavende ikke stod i Modstrid med vore Landsmænds Anskuelser, have vi til vor Glæde modtaget Beviser for, at vore Bestræbelser ikke ere blevne misforstaaede, da det af Fortegnelsen over de mange hæderlige Mænd, der allerede have indtraadt Foreningen, vil kunne sees, at vor Jndbydelse har fundet Gienklang i alle Klasser af Samfundet og i alle Egne af det danske Slesvig. Paategnede Planer bedes tilsendte Generalkrigscommissair Riegels i Snoghøi eller Professor Brorson ved Garnisons Kirke i Kbhvn. til Midten af September, ligesom ogsaa Alle, der med Bidrag af passende Bøger ville understøtte dette folkelige Foretagende, bedes at henvende sig til een af Medindbyderne: Prof. Brorson, Lector With, Cand. theol. H. C. Lassen (Adelgade Nr. 246), Cand. juris J. A. Hasselberg (Hyskenstræde Nr. 33) eller Student Nis Hansen (Sqvaldergade Nr. 230) i Kjøbenhavn." – Nærværende Blads Redaction er villig til at modtage Subscription og Løfte om Bidrag.
Aalborg Stiftstidende, 1839-07-30
Aalborg, den 30te Juli. Man vil her vist ikke i lang Tid kunne mindes en saa fortræffelig Underholdning, som den, Hr. Phister's genialske Fremstillinger igaar Aftes skjænkede det i rigt Antal forsamlede Publicum. At alle de forskjelligtartede Partier, hvori den udmærkede Kunstner, fremtraadte, fra den moersomme Fortælling om den talrige Familie Simonsen til Klokker Link naive Beskrivelse af sin Ægtestands=Lyksalighed, vakte gjentagne og stormende Applaus, behøver neppe at tilføies. Vi beklage kun, at det hos Publicum efter Forestillingen igaar Aftes vakte Haab om, at see Aftenens Nydelse gjentagen paa Torsdag, ikke vil gaae i Opfyldelse, da Hr. Phister bestemte sig til, allerede idag at tiltræde Tilbagereisen, for i god Tid inden den nye Theatersaisons Begyndelse at være i Hovedstaden. – J "Dagen" indeholdes nogle Modbemærkninger mod vor sidste Artikel om Committeemødet i Anledning af Aggercanal-Sagen, deels med Hensyn til de af os berettede Facta, deels med Hensyn til den egentlige Qvæstion om Canalens Lukning eller Vedligeholdelse. Vort næste Nr. skal indeholde nogle nærmere Oplysninger og yderligere bemærkninger desangaaende.
Aalborg Stiftstidende, 1839-07-30
Copulerede i Frederikshavns Kirke den 26de Juli. Hr. Cand. theol. Halvor Søeborg af Fredericia og Jfr. Sara Dorthea Lønstrup af Frederikshavn. – J Randers den 27de Juni, Cand. philos. Søren Andreas Bay og Jfr. Sophie Frederikke Stabell.
Aalborg Stiftstidende, 1839-07-30
Handels og Skibsefterretninger. Fra Bremer=Briggen "Amalian, som den 18de Novbr. sidstl. med 95 Passagerer afgik fra Bremen til Neworleans, har man desværre siden denne Tid slet Jntet hørt, Phønix, Capit. Smith, er d. 29de Mai afgaaet fra Pernambuco til Triest.
Aalborg Stiftstidende, 1839-07-30
Grønlandsfareren, Briggen Thetis, Commandeur Ercken af Aarhuus ankom den 27de de til Grenaa Rhed, hvor den, paa Grund, af Modvind kastede Anker. Resultatet af dette Aars Fangst er efter Styrmandens Beretning 3100 Sæl bunde, iøvrigt havde Fangsten ialmindelighed ikke været hel(Meddeelt.)
Aalborg Stiftstidende, 1839-07-30
Everten den nye Prøve, D. Heskiær, fra Thisted ligger i Altona under Ladning til Lemvig, Thisted og Aalborg, gjennem Aggercanalen.
Aalborg Stiftstidende, 1839-07-30
Frederikshavn, den 28de Juli. Følgende Skibe ere passerede herforbi. D. 26de: W. Meltz, af og til Nyb. og H. Lundt af og til Flensborg, Begge fra Newcastle. Til Ankers under Hirtsholmen. Jagten Christianen, Hans Lund, af og til Flensborg fra England.
Aalborg Stiftstidende, 1839-07-30
Frederikshavns Skibsliste. Jndk. D. 26de Juli. H. Sørensen f. Tønsborg, best. t. Randers m. Træl. D. 27de H. Sørensen f. Osterr., best. t. Odense m. Træl. N. Andersen f. Skagen, best. t. Kbhvn. m. Klipfisk. A. Schor f. Læsø best. t. Rønne m. Stueuhre, J. Norberg f. Østerr.; O. Poulsen f. Arendal; N. Olsen f. Sandes.; Alle best. t. Aalb. m. Træl. H. Schmisch f. Bergen, best. t. Stettin m. salt. Sild. D. 28de: Gunder Terkelsen f. Christiansand, best. t. Randers m. Træl. L. Clemensen f. Skagen, best. t. Kbhvn. m. Klipfisk. Ole Chr. Bærenz f. Kbhvn. m. Stykg. P. H. Nissen, f. Gothenborg, best. t. Flensborg m. Jern og Spiger. – Udg. 26de: B. Andersen t. Skagen m. Tømmer og Bræder. - Vinden den 28de: V., frisk Kulling.
Aalborg Stiftstidende, 1839-07-30
Hals Skibsliste. Jndk. D. 26de Juli, N. L. Engers f. Altona m. Stykg. Hakon Jarle, P. Pedersen f. Tvedestrand m. Træl. D. 17de: H. F. Petersen f. Kbhvn. m. Stykg. C. Johansen f. Østerr. m. Træl. Den 29de: J. P. Hansen f. Flens borg m. Brændeviin og Stykg. O. Poulsen f. Arendal m. Træl. – Udg. D. 27de: C. C. Eyer t. Engl. m. Havre. Chr. Christiansen til Vaarsag, ball. D. 29de: H. Clemensen t. Tvedestrand m. Kornv. N. Petersen t. Svendb., ball. N. L. Engers t. Randers m. Stykg. J. H. Poppe t. Neustadt m. Kridt, og Havre. – Vinden den 29de: Bye, stærk Kuling. (En Galease, som formodes at være Enigheden, H. C. Grønberg af Randers, fra Altona bestemt til Aarhuus, ankrede igaar (d. 28de) ud for Hou; den lettede imorges og gik sydefter. En Brig ligger tillankers 2 Mile S. t. V. herfra. ForUdgaaende ligge her: B. Stenberg, B. Kieldberg, Chr. Davidsen, O. Andersen, P. Gregersen og S. Nielsen.) Reisende med Daqv. til Aalb. igaar. Fra Aarh.: Adjunct Kabell; Organist Kabell, Skolediscipel Jmmanuel Ree; Mad. Davidsen; Carl Davidsen; Frue Flindt; 2de Herrer, Nielsen; Mad. Øst; Krigsraad Bjerg; Frue Bjerg; Viceconsul Jens Herskind, Kjøbmand Schenck, og Jfr. Lemos. Fra Hobro. Cand. pharm. Sletting. Øvrige ankomne Reisende, paa Gjæstgivergaardene igaar og idag: Jsenkræmmer Heegaard fra Kjøbenhavn og Proprietair Poppe fra Wandsbeck. Afreiste Propr. Poppe til Vensyssel; kgl. Skuespiller Phister, til Kjøbenhavn.
Aalborg Stiftstidende, 1839-07-30
Døde. Forhenv. Rector ved Nykjøbing Cathedralskole, Prof. Th. Trojel, i Nykjøbing p. F. Propr. D. Titie, 51. A., til Agentoftgaard ved Randers. Møller Duponts Søn Jacob (ved et ulykkeligt Tilfælde, nemlig ved at falde i Mølleagen), 8 1/2 A., i Nymølle ved Randers. M. L. 2 mk. M. L.
Aalborg Stiftstidende, 1839-07-30
Bekjendtgjörelser. At vor inderlig kjære elskede Datter ThoraElvine Printzen, Dagen efter hun fyldte sit 14de Aar den 28de dennes, hengik til Evigheden i Gaar Aftes Kl. 7 1/2 og derved fik Ende paa sine haarde Lidelser her i Livet, bekjendtgjöres af hendes dybtsörgende Forældre. Aalborg, den 30te Juli 1839. S. Printzen, Printzen. födt Povelsen. Land- og Søkrigscommissair,
Aalborg Stiftstidende, 1839-07-30
At vor inderlig elskede og oprigtige Pleiefader og Morbroder, forhenværende Brændeviinsbrænder og Værtshuusholder Peder Christensen Nyemark, efter 3 Dages Sygeleie, afvigte Nat, omskiftede Tiden med Evigheden, i en Alder af 58 Aar; dette undlader jeg ikke at bekjendtgjöre for fraværende Familie og Bekjendte. Aalborg, den 29de Juli 1839. Paa egne og Södskendes Vegne Chr. Petersen.
Aalborg Stiftstidende, 1839-07-30
Efter længere Tids Svagelighed hjemkaldte Forsynet den 21de de, min gode og uforglemmelige Mand, Strandings-Commissionair og Dannebrogsmand Joachim Melchior Holten Søeborg, forhen Maanedslieutenant og svensk & norsk Viceconsul, næsten 55 Aar gammel. – Af vore 2de Sønner modtager den Ene ham hisset, og den Anden beklager med mig Tabet af den kjærligste Mand og Fader. Hvilket herved sørgeligst tilkjendegives fraværende Familie og Venner. Læss, den 23de Juli 1839. Christiane Charlotte Søeborg, født Hesselholt.
Aalborg Stiftstidende, 1839-07-30
Sommerkaskjetter. i flere Facons erholdes, og gamle repareres af Thore Green paa Bredegade. 250 Rbd., tilhørende Fleskum Hornum Herreders Provsties Tabelkasse, kunne strax, imod den for offentlige Midler befalede Sikkerhed, erholdes tillaans, naar man derom henvender sig enten til Aalborg Stiftamtcontoir, eller til Undertegnede inden 4 Uger fra Dato. Romdrup, den 23de Juli 1839. O. Chr. Fogh.